Zmylkow architektki dla chce so gmejna prawnisce poradźować dać
Njeswačidło (JK/SN). Mědlizanje wčerawše posedźenje Njeswčanskeje gmejnskej rady njebě. Kontrowersnu, ale přiwšěm wěcownu diskusiju wuwabi wotpohlad, přidatne srědki k wotstronjenju škodow wulkeje wody z lěta 2013 w Njeswačanskim hrodowym parku wobzamknyć. Móžachu-li so při prěnim losu za rjedźenje pěskowcowych figurow a studnjow hišće poměrnje spěšnje wo trochu wyšich kóštach dojednać, mějachu při druhim losu prawe hłowybolenje. Tam dźěše wo wyše wudawki za hłubkotwarske dźěła a za wobnowjenje dna třoch studnjow kaž tež wo wotwodźenje wody z twarskeje jamy a wo trěbnu cisternu. Wočiwidnje njebě zamołwita architektka při kalkulowanju a poradźownju wostronjenja škodow wažne wěcy pak spóznała abo wona je zamjelča. Tuž su w běhu twarskich dźěłow přidatne kóšty nastali. Po dlěšim tam a sem so radźićeljo dojednachu, dźiwajo na to, zo so časowy plan ponowjenskich dźěłow dodźerži a tam dalše kóšty njenastanu, so prawnisce poradźować dać.
szl_Latn szl_Latn